**LUKSEMBURG**

|  |
| --- |
|   |

Velika vojvodina Luksemburg leži med Nemčijo, Belgijo in Francijo in se sama pogosto označuje za »zeleno srce Evrope«. Najmanjša članica Evropske skupnosti sodi med najbogatejše evropske države.

Z evropskega stališča je Luksemburg predvsem del Beneluksa, to je carinske in gospodarske skupnosti Belgije, Nizozemske in Luksemburga, hkrati pa je tudi turistična dežela s prav presenetljivimi pokrajinskimi zanimivostmi. Zlasti Ösling (Oesling, Islek), gozdnato sredogorje in nadaljevanje belgijskih Ardenov na severu dežele, je ohranil še veliko neokrnjene prvobitnosti. Tudi prestolnica in vladarski sedež Luxembourg (Luxemburg) privabi veliko obiskovalcev, saj ima zanimivo staro mestno jedro z lepimi umetnostnimi spomeniki.

**Država**

Državica je članica Severnoatlantskega pakta, Združenih narodov, Bruseljskega pakta, Sveta Evrope, Evropske skupnosti in nekaterih drugih zvez ter je trden člen zahodnoevropske in atlantske skupnosti.

Po ustavi iz leta 1868 je Luksemburg ustavna dedna monarhija, kar pomeni, da so politične pristojnosti razdeljene na velikega vojvodo, ki je poglavar države, in demokratično izvoljeni parlament.

**Politična ureditev**

Veliki vojvoda ima pravno močan položaj in zastopa državo, vendar opravlja v glavnem le reprezentativne naloge. Ljudstvo zastopa poslanska zbornica s 64 poslanci, izvoljenimi za pet let. Splošno volilno pravico imajo vsi državljani, ki so dopolnili osemnajst let. Pomembne pristojnosti ima tudi državni svet, ki ima pri zakonodaji posvetovalno vlogo. Vlado sestavljajo državni minister (šef vlade) in najmanj trije ministri.

Zaradi uzakonjene uporabe več jezikov ima država več uradnih imen.

**Nastanek velike vojvodine**

Zgodovina državice se začenja z letom 963, ko je grof Siegfrid sezidal na prostoru sedanje prestolnice utrdbo Lucilinburhuc, ki se je sčasoma razvila v eno najmočnejših evropskih trdnjav. V 14. stoletju so Luksemburžani štirikrat postali nemški cesarji. Eden izmed teh, cesar Karel IV., je leta 1354 povzdignil Luksemburg v vojvodino. Potem je Luksemburg prehajal iz rok enega ljudstva do rok drugega. Šele leta 1867, ko so propadli poskusi francoskega cesarja Napoleona ML, da bi se polastil velike vojvodine, je postal Luksembourg neodvisen. Prišel je v varstvo velesil in dobil leta 1868 ustavo, ki nekoliko spremenjena velja še zdaj. Po smrti kralja Viljema lll. Oranskega leta 1890 je ugasnila personalna unija z Nizozemsko in vojvoda Adolf iz družine Nassau-Oranje je postal veliki vojvoda. Uradni sedež nadvojvode in vlade je prestolnica Luxembourg.

Prebivalstvo je porazdeljeno zelo neenakomerno. Gosto naseljeni so poljedelski deli v Gutlandu in industrijsko območje na jugu države, pa seveda tudi ožje območje prestolnice, v kateri živi skoraj četrtina vsega luksemburškega prebivalstva. Ösling je zelo na redko poseljen.Med prebivalci so v večini Luksemburžani nemškega rodu, večinoma katoliški mozelski Franki. Tujcev je okoli 25 odstotkov, kar je najvišji delež v vsej Evropi.

Luksemburg je trijezičen. Uradni jezik je francoščina, deloma tudi nemščina. V tisku močno prevladuje nemščina, v političnem, kulturnem in verskem življenju pa francošči­na. Splošen občevalni jezik je mozelsko-frankovsko narečje letzebuerščina, ki je od leta 1984 priznana tudi kot deželni jezik.

V prestrukturiranju luksemburškega gospodarstva se je poleg storitvenih dejavnosti razvila v pomembno gospodarsko panogo kemična industrija, zlasti izdelovanje avtomobilskih plaščev.

Luxembourg je mesto bank, mostov in uradnikov**DRŽAVA**

**Uradno ime:**

Velika vojvodina

Luksemburg

**Glavno mesto:**

|  |
| --- |
|  |

Luxembourg

**Velikost:**

2586 km2

**Zemljepisna razdelitev:**

na severu Ösling (del

Ardenov), na jugu

Gutland (del lorenske

plastne stopnjevine)

**Podnebje:**

atlantsko zmerno in

vlažno

**Glavne reke:**

Mozela, Alzette, Sure,

Clerf

**VLADAVINA**

**Oblika vladavine:**

parlamentarna monarhija

**Državni poglavar:**

veliki vojvoda

**Šef vlade:**

državni predsednik

**Upravna razdelitev:**

3 okrožja, 12 kantonov

**Zakonodaja:**

poslanska zbornica s 64 za pet let izvoljenimi poslanci; državni svet z 21 člani

**PREBIVALSTVO**

**Število:**

474.413 (2006)

**Jezik:**

francoščina,

letzebuerščina, nemščina

**Vera:**

Katoliki 87%, protestanti 13 *%*

**GOSPODARSTVO**

**Denarna enota:**

luksemburški frank, belgijski frank

**Uvoz:**

stroji in naprave, kovinski izdelki, naftni proizvodi, prevozna sredstva, živila in tobačni izdelki, tkanine

**Izvoz:** kovine in kovinski izdelki, stroji, plastični in kemični izdelki, kmetijski pridelki